my my id my my my my my my my my my my my my my my my my my my my my my my my my my my my my my my my my my my my my my my my my my my my en my my my my my my my my my en en en fa en en my my my my my my my my my my my my my my my my my my my my my my en my my my my my my my my my my my my my my my my my my my my my my my my my my my my my my my my my my my my my ru
မသန်စွမ်းသူအသံ
လွတ်လပ်သောအသံ
သတင်းဆောင်းပါး
ဘာသာပြန်ဆောင်းပါး
ကျန်းမာရေးဆောင်းပါး
စာအုပ်သုံးသပ်ချက်
သန်းခြောက်ဆယ်ထဲက တစ်ယောက်
အုတ်တစ်ချပ်သဲတစ်ပွင့်
အယ်ဒီတာ့စကား
ခေတ်သစ်သင်ပုန်းကြီး
ရှစ်လေးလုံးလှုပ်ရှားမှုကြီးက မြန်မာ့သမိုင်းတွင်မည်မျှအရေးကြီးပါသနည်း
ပဲ့တင်သံဂျာနယ် ၁၉၈၈ မှသည် – ၂၀၁၅ ဆီသို့ • အဖွင့်
အတိတ်ကိုဖုံးကွယ်၍မရဟု ဆိုစကားသည် အနာဂတ်ကို မျက်နှာမူသည့် လူ့အဖွဲ့အစည်းတွင်ပို၍မှန်ကန်ပါလိမ့်မည်။ ကမ္ဘာတွင် စစ်အေးကာလကို ဥရောပမှာစတင်အဆုံးသတ်ခဲ့ကြသည်ဟု ယူဆကြသော်လည်းဘီဘီစီသတင်းထောက် ခရစ္စတိုဖာဂန်းနက်စ်ကမူ မြန်မာ့ဒီမိုကရေစီရေး ရှစ်လေးလုံးအရေးတော်ပုံကြီးကစစ်အေးကို ဦးဆုံးအဆုံးသတ်ပေးခဲ့သည် ဟုပင် ပဲ့တင်သံသို့အောက်ပါအတိုင်းဆိုခဲ့ဖူးပါသည်။
ကျွန်တော်ကတော့ဒီလှုပ်ရှားမှုဟာ မြန်မာ့သမိုင်းသာမက အာရှဒေသတွင်းသမိုင်းမှာပါဖျောက်ဖျက်လို့မရအောင် လုံးဝဥဿုံအရေးပါတယ်လို့ ယုံကြည်ပါတယ်။ ဒီနေ့မြန်မာနိုင်ငံမှာဖြစ်နေတာတွေဟာ ဒီလှုပ်ရှားမှုကနေအခြေတည်ခဲ့တာပါ။ ကျောင်းသားတွေနဲ့၈၈ လှုပ်ရှားသူအားလုံးဟာ မြန်မာနိုင်ငံမှာဒီမိုကရေစီ၊ လူ့ဂုဏ်သိက္ခာန ကြွယ်ဝချမ်းသာတဲ့အနာဂတ်ကို အာမခံနိုင်သွားအောင်သူတို့ရဲ့ဘဝတွေကို ရင်းခဲ့ကြပါတယ်။ အသက်တွေကိုနှင်းခဲ့ကြပါတယ်။ အပြောင်းအလဲဟာ ပြီးပြည့်စုံတဲ့အနေအထားကို မရောက်သေးပေမယ့် နောက်လာတဲ့မျိုးဆက်ဟာ ၁၉၈၈လှုပ်ရှားမှုမျိုးဆက်အပေါ်မှာ ကျေးဇူးကြွေးတွေအများကြီးတင်ရှိနေတာပါ။ သူတို့ကတကယ့်သူရဲကောင်းတွေပါ။ ကျွန်တော်တို့အနေနဲ့သူတို့ရဲ့သတ္တိနဲ့ လူ့ဂုဏ်သိက္ခာတွေဟာအားကျစရာအတုယူစရာဖြစ်ရတဲ့အတွက်ကိုပဲ မေ့လို့မရနိုင်ပါဘူး။ ကမ္ဘာ့အနေအထားကိုကြည့်ပြီး အာရှမှာရှိခဲ့တဲ့စစ်အေးနိဂုံးကိုသုံးသပ်ကြည့်မယ်ဆိုရင် ၈၈ မျိုးဆက်ကျောင်းသားထုကြီးဟာ ၂၀ ရာစု မှာရော မြန်မာ့သမိုင်းမှာပါနေရာမှန်တစ်ခုအခိုင်အမာရသင့်တယ်လို့ ကျွန်တော်မြင်ပါတယ်။ ဒီ ၁၉၈၈ လှုပ်ရှားမှုဆိုတာ တရုတ်ပြည် တီယန် မင်လှုပ်ရှားမှုထက် ၁ နှစ်စောပြီးအင်ဒိုနီးရှားက ဆူဟာတိုကို ဖြုတ်ချတဲ့လှုပ်ရှားမှုထက် ၁၀ စုနှစ်တစ်ခုလုံးလုံး စောတယ်ဆိုတာကိုမမေ့ကြပါနဲ့။ ၈၈ လှုပ်ရှားမှုနဲ့ကျောင်းသားထုဟာ အာရှနိုင်ငံရေးမှာကိုသမိုင်းဝင်ခြေရာတစ်ခု၊ လမ်းတစ်လမ်းဖောက်ထွက်ခဲ့တာပါ။ ၁၉၈၆ ခုနှစ်ကဖိလစ်ပိုင်မှာမားကို့စ်ကို ဖြုတ်ချခဲ့တာ ပြည်သူ့အာဏာနဲ့ဆိုတာ မှန်သင့်သလောက် မှန်ခဲ့ပါတယ်။ ဒါပေမဲ့နောက်ကွယ်မှာ မားကို့စ်နဲ့သူ့ရဲ့ခရိုနီတွေကိုတွန်းချခဲ့တာ စူပါပါဝါဖြစ်တဲ့ အမေရိကလို့ဆိုရမှာပါ။ အဲဒါနဲ့ယှဉ်ရင်မြန်မာဟာဘယ်သူနဲ့မှလည်း အချိတ်အဆက်မရှိခဲ့ပါဘူး။ မဆလစစ်ဗိုလ်ချုပ်ကြီးတွေရဲ့ ရုန်းကန်လှုပ်ရှားမှုဟာတကယ်တော့ အထီးကျန်လှုပ်ရှားမှုပါ။ ကြိုတင်ကြံစည်ပြင်ဆင်ခဲ့တာမျိုးလည်းမရှိခဲ့ပါဘူး။ အနောက်နိုင်ငံတွေကပိတ်ဆို့မှုတွေနဲ့အရေးယူတဲ့အချိန်မှာအာဆီယံနဲ့တရုတ်လို အိမ်နီးချင်းတွေက အာဏာရှင်အစိုးရကို ဝိုင်းအားပေးခဲ့ကြတာမျိုးပဲရှိတာမို့ ဘယ်သူ့အကူအညီမှဟုတ်တိပတ်တိမရခဲ့တဲ့ ၈၈ ကျောင်းသားလှုပ်ရှားမှုဟာ သူရဲကောင်းဆန် တယ်လို့လည်းပြောလို့ရပါတယ်။ ဒါကြောင့်ကမ္ဘာနဲ့အဝန်းက အာဏာရှင်တွေရဲ့ထုံးစံအတိုင်း ထိတ်လန့်ဖွယ်တုံ့ပြန်မှုတွေအပါအဝင် အခက်အခဲမှန်သမျှကို တောင့်ခံခဲ့ရတဲ့ ဒီလှုပ်ရှားမှုဟာအာရှမှာရှိတဲ့ဖိနှိပ်ခံလူထုကို ရိုက်ခတ်ခဲ့ပါတယ်။ သူ့နိုင်ငံရဲ့အာဏာရှင်ကိုအန်တုပြီး နိုင်ငံအနာဂတ်အပြောင်းအလဲကိုလည်းပုံဖော်ပေးနိုင်ခဲ့ပါတယ်။ တကယ်တော့ ကမ္ဘာ့စစ်အေးခေတ်ဟာ ဥရောပမှာစတင်ပြီးဆုံးခဲ့တာမဟုတ်ဘဲ အာရှမှာဦးစွာ ပြီးဆုံးခဲ့တာပါ။ အဲဒီစစ်အေးနိဂုံးမှာ ၈၈ ကျောင်းသားလှုပ်ရှားမှုဟာ ရှေ့တန်းတစ်နေရာကပါပါတယ်။ ဒီလိုပြောတာ မြှောက်ပင့်ပြောသလို လေကျယ်သလို ဖြစ်နိုင်ပါတယ်။ ဒါပေမဲ့ကျွန်တော်က အဲဒီလိုကိုယုံကြည်ပါတယ်။
သူ့စကားကို ထောက်ခံသူမှာသတင်းစာဆရာနှင့်နိုင်ငံရေးလေ့လာသူ ဘာတေးလင့်တနာပင်ဖြစ်ပါသည်။ သူကမူ ရှစ်လေးလုံးအရေးတော် ပုံက မြန်မာနိုင်ငံကို ထာဝရပြောင်းလဲပစ်ခဲ့တယ်။ ဒီအရေးတော်ပုံက စစ်တပ်နဲ့စစ်တပ်လွှမ်းမိုးတဲ့ အုပ်ချုပ်ရေးကိုတွန်းလှန်မပစ်နိုင်ခဲ့ပေမဲ့ မြန်မာ့နိုင်ငံရေးဟာ ၁၉၈၈ နောက်ပိုင်းမှာဘယ်တော့မှထပ်တူမဖြစ်ခဲ့တော့ဘူး။ လက်ရှိအစိုးရရဲ့တရားဝင်ပေါ်လစီတောင်ဖြစ်နေတဲ့ဒီမိုကရေစီနဲ့ပတ်သက်တဲ့ ဒီနေ့ပြောစကားတွေတောင်မှတကယ်လို့ ၁၉၈၈ မှာ အဲဒီအတိုင်းအတာနဲ့အုံကြွမှုကြီးမဖြစ်ခဲ့ရင်ပေါ်ပေါက်လာမှာမဟုတ်ဘူး။ ဒီနေ့ရဲ့နှိုင်းယှဉ်ချက်အရရှိနေတဲ့ သတင်းလွတ်လပ်ခွင့်သည်ပင် ၁၉၈၈ရဲ့ ရလဒ်တစ်ခုဖြစ်တယ်။ ၁၉၈၈မှာ လမ်းပေါ်ထွက်ခဲ့ကြတဲ့ ကြီးကြီးငယ်ငယ် ပြည်သူလူထုဟာဒီနေ့လွတ်လပ်မှုတွေအတွက် ဂုဏ်ပြုသင့်တဲ့၊ အမှတ်ပေးသင့်တဲ့သူတွေ ဖြစ်တယ်။ စစ်တပ်မဟုတ်သလို လက်ရှိအစိုးလည်းမဟုတ်ဘူး။ ၁၉၈၈မှာ လမ်းပေါ်ထွက်ခဲ့ကြတဲ့ ကြီးကြီးငယ်ငယ် ပြည်သူလူထုနဲ့ သူတို့ယုံကြည်ချက်တွေအတွက် နှစ်ပေါင်းများစွာအကျဉ်းထောင်မှာ ဖြတ်သန်းခဲ့ကြရသူအားလုံးဟာ ဒီနေ့လွတ်လပ်မှုတွေအတွက်ဂုဏ်ပြုသင့် တဲ့၊ အမှတ်ပေးသင့်တဲ့သူတွေဖြစ်တယ်။ စစ်တပ်မဟုတ်သလိုလက်ရှိအစိုးရလည်း မဟုတ်ဘူး ဟု ပဲ့တင်သံကို ပြောပြပါသည်။
ရှစ်လေးလုံးအရေးတော်ပုံတွင်ကိုယ်တိုင်ကိုယ်ကျ ဦးဆောင်ပါဝင်ခဲ့သူ ကိုကိုကြီးကလည်း လှုပ်ရှားမှုအတွင်းကမှတ်မိသမျှ အတွေ့အကြုံကို အခြေခံကာ ရှစ်လေးလုံးလှုပ်ရှားမှုကြီး၏အရေးပါပုံကိုယခုကဲ့သို့ပြောကြားခဲ့သည်။
ရှစ်လေးလုံးအရေးတော်ပုံကြီးဖြစ်ပြီးတော့ လူတွေ မြို့လုံးပြည့်ရွာလုံးပြည့်လမ်းပေါ်ရောက်လာပြီး အသေအကျေဒဏ်ရာရတာတွေလည်း တော်တော်ကိုဆိုးဆိုးဝါးဝါး ဖြစ်နေပြီဆိုတဲ့အချိန်အထိအဲဒီအချိန်ကတစ်ခုတည်းသော ဦးဆောင်လမ်းစဉ်ပါတီဖြစ်တဲ့မြန်မာ့ဆိုရှယ်လစ်လမ်းစဉ်ပါ တီရဲ့အရေးပေါ်ညီလာခံမှာ အဲ့ဒီအချိန်က နိုင်ငံတော်သမ္မတဒေါက်တာမောင် မောင်ကသူတို့အနေနဲ့ဒီလူထုရဲ့ဆန္ဒကိုမလိုက်လျောနိုင်တာပေါ့လေ။ ဒီပါတီစုံဒီမိုကရေစီကို မပြောင်းနိုင်တာနဲ့ပတ်သက်ပြီးတော့ ကျွန်တော်နားထဲမှာစွဲနေတာလေးရှိတယ်။ တစ်ပါတီစနစ်ကို ခင်တွယ်နေသည် က တစ်ကြောင်း တဲ့။ အဲ့ဒီလောက်သေပြီး အဲ့လောက်ဖြစ်နေတာတောင်မှသူတို့ဟာ တစ်ပါတီစနစ်ကို ခင်တွယ်နေတုန်းပဲရှိတယ်ဆိုတာကို အဲ့ဒီအချိန်တုန်းကတာဝန်အရှိဆုံးဖြစ်တဲ့ နိုင်ငံတော်သမ္မတကိုယ်တိုင်ဝန်ခံထား တာပါ။ သူ့ရဲ့မိန့်ခွန်းမှာဆိုတာက ဒီရှစ်လေးလုံးအရေးတော်ပုံကြီးသာမဖြစ်ရင် တစ်ပါတီစနစ်ကိုဆက်ပြီးခင်တွယ်နေဦးမှာပါပဲ။ ဒီအပြောင်းအလဲတွေဖြစ်ဖို့အတွက် ကျွန်တော်တို့လမ်းတွေပေါ်မှာ၊ တောထဲမှာ၊ ထောင်ထဲမှာ သေကျေခဲ့၊ ဘဝပျက်ခဲ့တဲ့အခွင့်အရေးပါလို့အတွေးတိမ်တိမ်လေးနဲ့ ပြောဆိုသုံးနှုန်းတာတွေဟာ ကျွန်တော်တို့ ဒီအရေးတော်ပုံကြီးလူထုတစ်ရပ် လုံးပါဝင်ခဲ့တဲ့အခန်းကဏ္ဍကို သေးသိမ်အောင်မျက်ကွယ်ပြုရာရောက်နေတယ်ဆိုတာကို သူတို့လေးလေးနက်နက်သတိပြုမိဖို့လိုတယ်။ အဲဒီလူတွေရဲ့ စွန့်လွှတ်အနစ်နာခံမှုတွေသာမရှိခဲ့ရင် တစ်ပါတီစနစ်ကိုဆက်ပြီး ခင်တွယ်နေအုံးမယ်ဆိုတာကိုအဲဒီအချိန်တုန်းက နိုင်ငံတော်သမ္မတရဲ့ နှုတ်ထွက်စကားကိုထောက်ရှုခြင်းအားဖြင့် ဒီအရေးတော်ပုံကြီးရဲ့ အခန်းကဏ္ဍဘယ်လောက်ကြီးတယ်ဆိုတာကို လက်ရှိအပြောင်းအလဲမှာ စီးမျောနေတဲ့၊ ခံစားနေကြတဲ့သူတွေအားလုံးကအလေးအနက်ထားသင့်တယ် ဟု ဆိုပါသည်။
တဆက်တည်းဖတ်သင့်သောအကြောင်းအရာ:ရှစ်လေးလုံး အရေးတော်ပုံကို ကွန်မြူနစ်တွေ ကြိုးကိုင်ခဲ့သလား
အကြမ်းဖက်မှုခံစားချက်များအချိန်မီ မတားဆီးနိုင်ပါက အန္တရာယ်ကြီးမား၊ သင်ခန်းစာယူသင့် ရှစ်လေးလုံးအရေးတော်ပုံကိုသင်ခန်းစာယူကာ ၂၀၁၅ ကို မည်သို့ ဖြတ်သန်းမည်နည်း
Leave a Reply Cancel reply
Your email address will not be published. Required fields are marked *
ဗိုလ်ချုပ်အောင်ဆန်းရာပြည့် ကဏ္ဍ
ဗိုလ်ချုပ်ရာပြည့်အထိမ်းအမှတ်
ဗိုလ်ချုပ်ရာပြည့်အထိမ်းအမှတ် သတင်း
ဗိုလ်ချုပ်ရာပြည့်အထိမ်းအမှတ် ဆောင်းပါး
ဗိုလ်ချုပ်ရာပြည့်အထိမ်းအမှတ် ရသစာတမ်း
ဟံသာဝတီ ဦးဝင်းတင် ဂုဏ်ပြုကဏ္ဍ
ဟံသာဝတီ ဦးဝင်းတင်၏ ပဲ့တင်သံ
ဦးဝင်းတင်အတွက် ကဗျာ
ဦးဝင်းတင်အတွက် ဆောင်းပါး
ရှစ်လေးလုံးငွေရတုကဏ္ဍ
ရှစ်လေးလုံးပဲ့တင်သံ
အချိန်ကာလအကျဉ်း
အတိတ်ဖြစ်ရပ်
၁၉၈၈ မှသည် – ၂၀၁၅ ဆီသို့
ဟံသာဝတီ ဦးဝင်းတင်၏ ပဲ့တင်သံ
ဗိုလ်ချုပ်ရာပြည့်အထိမ်းအမှတ်
အလွှာစုံက ပဲ့တင်သံများ
အခန်း ၄၀၁၊ တိုက် ၁၇၊ ၅၂လမ်း(အောက်)၊
ဗိုလ်တစ်ထောင်မြို့နယ်၊ ရန်ကုန်မြို့၊ မြန်မာ။ ဖုန်း ဝ၁၉၀၁၀၅၀၁
© 2017 ပဲ့တင်သံဂျာနယ်
Xin Magazine Theme
အယ်ဒီတာ့စကား
ပြည်တွင်းသတင်း
တိုင်းရင်းသားသတင်း
ကမ္ဘာ့သတင်းစာမျက်နှာပေါ်က မြန်မာ
နိုင်ငံတကာသတင်း
အနုပညာသတင်း
ကျန်းမာရေးသတင်း
အားကစားသတင်း
လွတ်လပ်သောအသံ
ရုံးတော်အသံ
တိုင်းရင်းသားအသံ
မြန်မာတစ်လွှားကနိုင်ငံသားအသံ
ကမ္ဘာတစ်လွှားကမြန်မာများအသံ
အမျိုးသမီးအသံ
အနုပညာသည်အသံ
မသန်စွမ်းသူအသံ
လွတ်လပ်သောအသံ
သတင်းဆောင်းပါး
ဘာသာပြန်ဆောင်းပါး
ကျန်းမာရေးဆောင်းပါး
စာအုပ်သုံးသပ်ချက်
သန်းခြောက်ဆယ်ထဲက တစ်ယောက်